Kui lähen kooli, lükkan oma telefonile peale hääletu režiimi, õnneks telefon ei tunne, et ta on hääletu- küll aga tunnen mina, kui mina olen hääletul režiimil. Minu tavaline kõlav hääl on asendunud käheda sosinaga, mida me Estriga nimetame sexy voice'ks, tänu filmile "May". Hästi vahva oli eile projektikoosolekul, kui mina rääkima pidin :)  Tegelikult oli eile natuke halb  päev, sest:  1) pillasin kraadiklaasi (elavhõbedaga!) köögipõrandale puruks  2) astusin klaasikillu jalga  3) korraldasin piimauputuse  4) õhtul oli mingi imelik kurb tuju, mis nakkus ka Odele ja leidis väljaelamist kella kolmeni öösel minu voodis juturääkimises. Huivtav on see, et me ei ole mitte kunagi varem midagi sellist teinud, aga see oli juba teine kord kahe nädala jooksul, kui mina ja Ode rääkisime mitu tundi järjest. Kõigest.  Tahaks terve olla ja oma häält tagasi, sest nagu  telefon hääletul režiimil on kasutu, olen ka mina kasutu, kui mul häält pole.  Aga selle nädala sisse mahub natuke loomet ka ja selle üle on mul hea meel.    Lund oleks vist vale soovida, niiet pai :)    K.